text:  Sugestívny pohľad do afrického Sierra Leone a to pomocou fiktívneho príbehu o černochovi, ktorý má ružový diamant ale stratil rodinu a belochovi, ktorý ten diamant chce (jasné že nie je sám) a môže černochovi pomôcť rodinu nájsť. Ja mám tento flik naozaj rád a videl som ho už viackrát. Zachytenie Afriky ako krajiny tak aj jej obyvateľov je prinajmenšom vydarené, vojenský občiansky konflikt realistický a herecké obsadenie spolu s výkonmi nadpriemerné. Danny Archer ako ex-žoldnier a pašerák už má po krk svojho všivavého života a je rozhodnutý zmeniť ho aj keby ho to malo stáť život. Takéto postavy som vždy svojím spôsobom obdivoval, to odhodlanie... Je pre mňa s podivom, ako sa tvorcovia dokázali vyhnúť intímnej scéne medzi Jennifer Connelly a DiCapriom pretože sa očividne stala, len na plátne to nakoniec vyzeralo ako v ruskom filme zo sedemdesiatych. V zásade mi vadil iba koniec - emocionálne prestrelený až prehnaný, mimo to som bol s "diamantom" veľmi spokojný.
item_title: Krvavý diamant
item_directors: Edward Zwick
item_screenwriters: Charles Leavitt
item_cast: Leonardo DiCaprio Djimon Hounsou Jennifer Connelly Arnold Vosloo Basil Wallace David Harewood Jimi Mistry Michael Sheen Marius Weyers Stephen Collins Ntare Guma Mbaho Mwine Nick Reding Adetokumboh M'Cormack David S. Lee Tony Kgoroge Ato Essandoh Nigel Harman Jonathan Pienaar Akin Omotoso Tyrone Keogh Grant Swanby Vanessa Haywood Winston Ntshona Keithian Santos-Sammons